ด้วยในวันจันทร์ที่ ๑๕ มิถุนายน ๒๕๖๓ คณะผู้บริหาร ได้ดำเนินการประกาศเจตจำนงสุจริตของผู้บริหาร ที่ได้เคยดำเนินการในวันเทศบาลฯ ในช่วงปีงบประมาณที่ผ่านมา แต่เนื่องจากปีนี้สถานการณ์โควิด ๑๙ ได้เริ่มคลี่คลายลงในช่วงนี้ จึงได้กำหนดการการจัดกิจกรรมดังกล่าว โดยวัตถุประสงค์เพื่อการประกาศเจตจำนงสุจริตของผู้บริหาร และขอเชิญชวนสมาชิกสภาเทศบาล ข้าราชการ พนักงานจ้าง ทุกท่าน ได้เข้าร่วมกิจกรรมเพื่อประกาศเจตนารมณ์ว่าจะปฏิบัติหน้าที่และบริหารหน่วยงานอย่างซื่อสัตย์สุจริตและส่งเสริมความสามัคคีในองค์กร แสดงความจงรักภักดีต่อชาติ ศาสนา พระมหากษัตริย์ โดยมีกำหนดการ ดังนี้
		เวลา ๐๗.๓๐ น.		พร้อมกันหน้าสำนักงานเทศบาลตำบลโนนสมบูรณ์
		เวลา ๐๘.๐๐ น.		กิจกรรมเคารพธงชาติ
		เวลา ๐๘ .๑๕ น.		การประกาศเจตจำนงสุจริตของคณะผู้บริหาร 
นำโดย นายศิลา ทองนุช นายกเทศมนตรีตำบลโนนสมบูรณ์       พร้อมด้วยสมาชิกสภาเทศบาล ข้าราชการ พนักงานจ้าง ทุกท่าน ร่วมกันประกาศเจตนารมณ์ว่าจะปฏิบัติหน้าที่และบริหารหน่วยงานอย่างซื่อสัตย์สุจริต
		เวลา ๐๘.๓๐ น.		นายกเทศมนตรีมอบใบประกาศเกียรติคุณให้แก่ เยาวชนตัวอย่างใน
เขตเทศบาลตำบลโนนสมบูรณ์ เป็นแบบอย่างของผู้มีความซื่อสัตย์
เก็บทรัพย์สินมีค่าและส่งให้เทศบาลฯ ประกาศหาเจ้าของมารับคืน
		เวลา ๐๘.๔๕ น.		นายกเทศมนตรี กล่าวให้โอวาทและให้กำลังใจ ต่อสมาชิกสภาเทศบาล
 ข้าราชการ พนักงานจ้าง ที่ได้เข้ารับโล่ประกาศเกียรติคุณ เนื่องใน
วันท้องถิ่นไทยที่ผ่านมา และกล่าวชื่นชมต่อเยาวชนตัวอย่างในเขต
เทศบาลตำบลโนนสมบูรณ์ เป็นแบบอย่างของผู้มีความซื่อสัตย์
เวลา ๐๘.๕๐ น.		บันทึกภาพร่วมกัน
หมายเหตุ  การแต่งกาย: ชุดเครื่องแบบข้าราชการสีกากี / พนักงานจ้าง : เสื้อสีเหลือง กางเกง กระโปรง สุภาพ

